CELEX ID: 32010D0570
Publication Date: 2010-09-13

Document:
TARYBOS SPRENDIMAS
2010 m. rugsėjo 13 d.
kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d.
(2010/570/ES, Euratomas)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo, ypač į jos 300 straipsnio 2 dalį ir 302 straipsnį, kartu su Protokolo dėl pereinamojo laikotarpio nuostatų, pridėto prie Europos Sąjungos sutarties, prie Sutarties dėl Europos Sąjungos veikimo ir prie Europos atominės energijos bendrijos steigimo sutarties, 7 straipsniu,
atsižvelgdama į visų valstybių narių pasiūlymus,
atsižvelgdama į Europos Komisijos nuomonę,
kadangi:
(1)
dabartinių Europos ekonomikos ir socialinių reikalų komiteto narių įgaliojimai baigiasi 2010 m. rugsėjo 20 d. (1). Todėl reikia paskirti to Komiteto narius penkerių metų kadencijai nuo 2010 m. rugsėjo 21 d.
(2)
Kiekviena valstybė narė pateikė sąrašą, kuriame nurodyta tiek kandidatų, kiek Sutartimi tai valstybei yra skirta vietų, ir kurie yra darbdavių, darbuotojų ir kitų pilietinei visuomenei atstovaujančių organizacijų atstovai, pirmiausia socialinėje ekonominėje, pilietinėje, profesinėje bei kultūros srityse. Tačiau, Rumunijos Vyriausybė vėliau pasiūlys dar vieną kandidatą sąrašui užpildyti, atsižvelgiant į Sutartimi Rumunijai skirtą vietų skaičių,
PRIĖMĖ ŠĮ SPRENDIMĄ:
1 straipsnis
Šio sprendimo priede išvardyti asmenys skiriami Europos ekonomikos ir socialinių reikalų komiteto nariais laikotarpiui nuo 2010 m. rugsėjo 21 d. iki 2015 m. rugsėjo 20 d.
2 straipsnis
Šis sprendimas įsigalioja jo priėmimo dieną.
Priimta Briuselyje 2010 m. rugsėjo 13 d.

EuroVoc Classification:
Level 1: 100153
100161
100144
Level 2: 100282
100235
100174
Level 3: 1163
5283
2163
1451
All Descriptors: 1451
3559
5283
6054